Uganda se opposisieleier in vangwa gesmyt – praag.co.za — 20 jaar jonk!
Hy wou die verkiesingskommissie­ se hoofkantoor besoek om gedetailleerde afskrifte van die uitslae van die presidentsverkiesing te bekom, het AP berig.
Die polisie met hom weggejaag en hy is later by ’n landelike polisiekantoor opgemerk.
Besigye, ‘n medikus, was verbonde aan die Ugandese weermag. Dit is die vierde keer in agt dae dat hy aangehou word.
Hy het Sondag ondersteuners­ aangemoedig om protes aan te teken teen sy voortgesette huisarres in die nadraai van die omstrede presidentsverkiesings wat deur pres. Yoweri Museveni gewen is.
Besigye is nie toegelaat om sy huis aan die buitewyke van Kampala te verlaat nie. Die polisie het aangevoer dat dit “voorkomende arres” is om hom te verhinder om betogings te lei teen Museveni se oorwinning wat tot geweld kan lei.
Gewapende polisiemanne het buite sy huis wag gestaan en ’n padblok­kade is opgerig om mense te verhinder­ om toegang tot Besigye te kry.
Kampala was kalm nadat die uitslae van die verkiesing aan­gekondig is, maar ’n streng teenwoordigheid deur veiligheids­personeel is gehandhaaf.
Museveni is Saterdag as die wenner van die presidentsverkiesing verklaar wat Donderdag gehou is. Besigye se party het die amptelike uitslae verwerp en beweer grootskaalse kullery het tydens die verkiesing plaasgevind.
Museveni het met meer as 60 persent van die stemme gewen en Besigye het 35 persent van die stemme op hom verenig.
Die 71-jarige Museveni het in 1986 aan bewind gekom.
Die Europese Unie se waarnemersending het Donderdag gesê die stemmery het ‘n tekort deursigtigheid getoon en het in ‘n “intimiderende” atmosfeer plaasgevind.
Die Amerikaanse minister van buitelandse sake John Kerry het Museveni geskakel om sy kommer uit te spreek oor die teistering van die opposisie asook ‘n oënskynlike sluiting van sosiale mediadienste.
Skrywer praagGepubliseer op 23 Februarie 2016 Kategorieë Nuus, Suider-AfrikaSleutelwoord Kizza Besigye, Museveni, opposisie, Uganda, verkiesing
Vorige Vorige artikel: Twee ontploffings ruk Sirië na skietstakingsooreenkoms
Volgende Volgende artikel: ‘Tuks klaar Engels’: Djêkkerênda-FM versprei vals inligting oor Univ. van Pretoria